Меандр
Меандр – ичке тилке түрүндөгү үзгүлтүксүз линиянын тик бурчта сынышынан же спираль түзүүчү үзгүлтүксүз ийри сызыктан түзүлгөн геометриялык орнамент түрү. Турциядагы ийри-буйру болуп аккан Меандр (азыр Чоң Мендерес) дарыясынын атынан аталган. Неолиттен белгилүү. Меандр антикалык көркөм искусстводо жана архитектурада кеңири колдонулган, кыргыз жасалга-колдонмо өнөрүндө да көп кездешет. 
Терминдер жана түшүнүктөр

Колдонулган адабияттар
 “Кыргызстан” улуттук энциклопедиясы: 5-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2014. илл. ISBN 978 9967-14-111 -7